VGI คว้ารางวัล “องค์กรสนับสนุนคนพิการดีเด่น”
VGI คว้ารางวัล “องค์กรต้นแบบความยั่งยืนในตลาดทุนไทยด้านสนับสนุนคนพิการดีเด่น” ประจำปี 2565
VGI คว้ารางวัล “องค์กรต้นแบบความยั่งยืนในตลาดทุนไทยด้านสนับสนุนคนพิการดีเด่น” ประจำปี 2565
22 พ.ย. 2565

บริษัท วีจีไอ จำกัด (มหาชน) หรือ VGI ผู้นำการตลาด Offline-to-Online (O2O)  Marketing Solutions บนแพลตฟอร์มธุรกิจสื่อโฆษณา ธุรกิจบริการชำระเงิน และธุรกิจการจัดจำหน่าย คว้ารางวัลอันทรงเกียรติ “องค์กรต้นแบบความยั่งยืนในตลาดทุนไทยด้านสนับสนุนคนพิการดีเด่น” ประจำปี 2565 จากสำนักงานคณะกรรมการกำกับหลักทรัพย์และตลาดหลักทรัพย์
โดยมีนางอรนุช รุจิราวรรณ ผู้อำนวยการใหญ่สายงานการขาย VGI เป็นตัวแทนเข้ารับมอบรางวัลในฐานะบริษัทที่มีความโดดเด่นในการดำเนินธุรกิจภายใต้หลักการกำกับดููแลกิจการและจริยธรรมทางธุรกิจที่ดีควบคู่กับการให้ความสำคัญกับเรื่องของหลักสิทธิมนุษยชนและสนับสนุนการจ้างงานคนพิการ โดยรางวัลนี้เป็นรางวัลแห่งความสำเร็จของความพยายามในการพัฒนาวัฒนธรรมองค์กรให้เป็นองค์กรที่สนับสนุนเรื่องความหลากหลาย ความเสมอภาค ความเท่าเทียม และการไม่เลือกปฏิบัติทั่วทั้งองค์กรอย่างจริงจังเสมอมา ตลอดจนคลอบคลุมไปถึงการเดินหน้าส่งเสริม เพิ่มขีดความสามารถ และยกระดับคุณภาพชีวิตคนพิการให้มีอาชีพและรายได้ที่ยั่งยืนต่อไป